પરંતુ ગ્રામ્ય વિસ્તારોમા નાની મોટી સીમ વગડાની ચોરીઓ થતી રહેતી આથી ફોજદાર જયદેવ નાઈટ રાઉન્ડ ફરજને દિવસે પોલીસ સ્ટેશનમાં રાત્રીના બાર વાગ્યા સુધી તુમારી કામ અને પેન્ડીંગ ઈન્વેસ્ટીગેશનના કામો કરતો અને રાત્રીનાં બાર વાગ્યા પછી થોડા જવાનોને લઈને ગ્રામ્ય વિસ્તારમાં જીપ લઈને નીકળી પડતો જો ગામડા બીટમાં જવાનું હોય તો જમાદાર મકવાણા જે બીટ ઈન્ચાર્જ હતા તેને સાથે લેતો પણ આજે ચાવંડ ઓ. પો. ના ગામડાઓમાં જવાનું હોય ચાવંડ જમાદાર વિરસીંગને સાથે લીધા રાત્રીનાં ત્રણેક વાગ્યા સુધી ચાવંડના ગામડાઓમાં ફરીને ચાવંડ થઈ લાઠી આવ્યા લાઠીની પોલીસ લાઈન ચાવંડ અમરેલી હાઈવે ઉપર કલાપી હાઈસ્કુલની પાસે અને બસ સ્ટેન્ડની સામે જ આવેલી હતી આથી ડ્રાઈવર ગંભીરસિંહ જીપ લઈને પહેલા પોલીસ લાઈનમા સાથેના જવાનો અને જયદેવને ઉતારીને પાછો પોલીસ સ્ટેશને ગયો ત્યાં તેણે જીપ રાખીને પોતાની સાયકલ લઈ ને પાછા આવતા તેણે ચાવંડ દરવાજા ચોકે આવતા ચોર સીપાઈનું યુધ્ધ જોયું.